cyanic-selkie/wikianc huggingface dataset:
Zara Larsson
Vuoden 2013 jälkeen
27. maaliskuuta 2013 paljastettiin Larssonin seuraava EP-levy, kun "She’s Not Me (Pt. 1)" –singlestä julkaistiin ennakkoesitys. EP-levy julkaistiin 5. heinäkuuta 2013, ja se sisälsi 5 kappaletta. Tuplasingle She’s Not Me (joka koostuu singleistä "She’s Not Me (Pt. 1)" ja "She’s Not Me (Pt. 2)"), julkaistiin kuitenkin jo 25. kesäkuuta 2013. Myöhemmin samana vuonna julkaistiin single "Bad Boys", joka ylsi 27. sijalle Ruotsissa, mutta menestyi paremmin Tanskassa.
Vuoden 2015 Grammis-gaalassa Larsson esitti kappaleen "Carry You Home" ilman säestystä. Kappale oli samana vuonna ehdolla "Vuoden kappaleeksi", mutta palkinnon voitti lopulta Tove Lo.
Toukokuussa 2015 Larsson piti konsertin Gröna Lundissa. Hän esitti 13 kappaletta, joiden mukana single "Lush Life" sai ensiesityksensä. Konserttiin tuli 5 000 ihmistä, ja se sai neljä tähteä Aftonbladetilta. "Lush Life" julkaistiin kesäkuussa 2015, ja jo kuukautta myöhemmin kappale oli ensimmäisellä sijalla Spotifyssa Ruotsin hittilistalla.
14. heinäkuuta 2015 Larsson esiintyi toista kertaa Allsång på Skansen -yhteislaulutapahtumassa, jossa hän esitti kappaleet "Lush Life" ja "Wanna Be Your Baby".
Larsson voitti 12. elokuuta 2015 Kungsträdgårdenissa pidetyssä Rockbjörnen-palkintogaalassa kaksi palkintoa: "Vuoden naispuolinen liveartisti" sekä erikoispalkinnon tasa-arvoa edistävästä työstään musiikkialalla. Saman vuoden syyskuussa hän julkaisi "Never Forget You" yhdessä brittilaulaja MNEK:n kanssa. Kappale oli Ruotsin singlelistan kärjessä, ja se myi tuplaplatinaa. Lisäksi "Never Forget You" ylsi viiden parhaan joukkoon Norjassa, Tanskassa ja Suomessa.
Larsson julkaisi 13. toukokuuta 2016 yhdessä David Guettan kanssa kappaleen "This One’s For You", joka oli vuoden 2016 jalkapallon Euroopan mestaruuskilpailujen virallinen tunnuskappale.
Esiintymiset Suomessa
Larsson on esiintynyt Suomessa vuonna 2017 Ruisrockissa.
Larsson ja James Bay esiintyivät vuonna 2019 Helsingissä Malmin lentokentällä Ed Sheeranin konserteissa.
Larsson esiintyi vuoden 2020 Ruisrockissa.
Näkyvyys musiikkiuran ulkopuolella
25. kesäkuuta 2015 hän tuli jälleen huomatuksi, kun hän kyseenalaisti Bråvalla festivaalin sukupuolinäkökulman, sillä tapahtuman koko markkinointia ja ohjelmaa hallitsivat miespuoliset artistit. Larsson myös ihmetteli, miksei häntä itseäänkään esitelty yhtenä festivaalin pääesiintyjistä, vaikka hän oli kaikista festivaalille kiinnitetyistä artisteista suosituin muun muassa Spotifyn kuuntelukertojen perusteella.
25. heinäkuuta 2015 Larsson toimi kesäemäntänä Sommar i P1 -radio-ohjelmassa. 17-vuotias Larsson rikkoi Robynin ja Gina Dirawin aiemman ennätyksen nuorimpana kesäjuontajana, sillä he olivat pestissä 20-vuotiaina.
Diskografia
Studioalbumit
Urysonin lemma
Urysonin lemma topologiassa kuuluu seuraavasti: Olkoon X T_4-avaruus ja erillisiä suljettuja joukkoja. Tällöin on olemassa sellainen jatkuva funktio, että fA=\{ 0\} ja fB=\{ 1\}. Toisin sanoen funktio saa arvon 0 kaikissa joukkoon A ja arvon 1 kaikissa joukkoon B kuuluvissa pisteissä.
Urysonin lemman avulla voidaan todistaa muun muassa Urysonin metristyslause, jonka mukaan jokainen säännöllinen avaruus, jolla on numeroituva kanta, on metristyvä, sekä Tietzen jatkolause, joka osoittaa erään kriteerin sille, milloin avaruuden osajoukossa määritelty jatkuva funktio voidaan laajentaa koko avaruuteen.
Aiheesta muualla
פונקציית אוריסון
Charles Potvin
Charles Potvin (1818–1902) oli belgialainen kirjailija. Hän luennoi professorin tittelillä kirjallisuushistoriaa Brysselin taideteollisuusmuseossa, oli Belgian liberaalin kirjailijaryhmän lipunkantaja ja perusti 1869 sen äänenkannattajan Revue de Belgique. Hän oli Victor Hugon ja Auguste Barbierin oppipoika.
Potvinin teoksista merkittävimpiä ovat runokokoelmat Poésies et amours (1838), Poèmes historiques et romantiques (1840), Patrie (1862), Marbres antiques et crayons modernes (1862), En famille (1862–1872) ja L’art flamand (1868), skådespelen Jacques d’Arteveide (1861), Les gueux (1863) ja La mère de Rubens (1876). Merkittäviä kirjoituksia ajankohtaisista kysymyksistä ovat muun muassa Le livré de la nationalité belge (1859), Appel á l’Europe (1853), L’eglise et la morale (1858) ja Le génie et le pain en Belgique (1871). Tieteellisiä töitä ovat Nos premiers siècles littéraires (1870), Histoire des lettres en Belgique 1830-1880 (1880) ja Essais de Littérature dramatique en Belgique (1880.). Potvin julkaisi myös Chrétien de Troyes’n romaanin Perceval le gallois (1865–1871) sekä useita teoksia muinaisranskalaisesta kirjallisuudesta.
Côn Sơnin vankila
Côn Sơnin vankila oli Ranskan siirtomaavallan aikana perustettu ja sittemmin Etelä-Vietnamin kaudella toimintaansa jatkanut vankila Côn Sơnin saarella nykyisessä Vietnamissa. Vankila tuli kuuluisaksi sen vankien erittäin huonoista olosuhteista ja se suljettiin Vietnamin yhdistyttyä vuonna 1975. Nykyisin vankila on avoin matkailijoille.
Sijainti
Côn Sơn on Côn Đảon saariston suurin saari noin 100 kilometriä Vietnamin Cà Maun rannikosta merelle päin. Itse vankila käsitti suurimmillaan 11 vankileiriä, joista sittemmin pahamaineisimmaksi tuli Phú Hàin vankileiri.
Historia
thumb|vasen|Niin sanottu tiikerihäkki. Côn Sơnin vankilan perustivat alueen ranskalaiset siirtomaaisännät vuonna 1862 ja saarelle tuotiin poliittisia vankeja mantereelta. Vankilasta käytettiin joskus lempinimeä Kaakkois-Aasian Pirunsaarena viittauksena toiseen pahamaineiseen ranskalaiseen saarivankilaan. Pirunsaaren esimerkin mukaan vuonna 1939 rakennettiin myös vankilan niin sanotut tiikerihäkit. Tiikerihäkit olivat betonista rakennettuja sellejä, jotka olivat noin puolitoista metriä leveitä ja pari metriä korkeita monttuja, joiden katolla oli kalterit. 1930- ja 1940-luvuilla saarella vankeina oli useita vietnamilaisia kansallismielisiä, kuten Phạm Văn Đồng ja Lê Ðức Thọ. Ranskalaiset luovuttivat vankilan hallinnan Etelä-Vietnamille vuoden 1954 Geneven sopimuksen mukaisesti.
Etelä-Vietnamissa Côn Sơnin vankila oli sotavankileirejä lukuun ottamatta maan suurin vankila. Vankilassa oli noin 9 000 vankia kerrallaan ja se tunnettiin huonoista olosuhteistaan, kidutuksista ja muista laiminlyönneistä. Vuosien 1954 ja 1975 välillä arviolta noin 20 000 vankilassa ollutta kuoli. Vankilassa kuolleita haudattiin viereiselle Hàng Dươngin hautuasmaalle. Viranomaisten kannalta hankalimpia vankeja pistettiin tiikerihäkkeihin, joissa oli viisikin vankia kerrallaan. Tiikerihäkeissä vangit kahlittiin vielä erikseen lattiaan. Monet niiden vangit menettivät kävelykykynsä ja monet kuolivat etenkin tuberkuloosiin. Vietnamin sodan aikana heinäkuussa 1970 vankilalla vierailivat yhdysvaltain kongressin jäsenet Augustus Hawkins ja William Anderson. Walton kuvaili vankilan toimintaa positiiviseen sävyyn. Mukana oli kuitenkin myös apulaisena toiminut Tom Harkin, jonka ottamia kuvia vankilasta julkaistiin Life-lehden artikkelissa 17. heinäkuuta 1970. Kuvista selvisi vankilan todelliset olosuhteet ja artikkeli loi Yhdysvalloissa yleisen mielikuvan Etelä-Vietnamin hallituksen epäeettisestä ja epädemokraattisesta luonteesta.
Vietnam yhdistyi sodan jälkeen vuonna 1975 ja yhdistyneen Vietnamin viranomaiset sulkivat vankilan. Suuri osa Côn Sơnin saaresta liitettiin sittemmin Côn Đảon kansallispuistoon, jolloin vankilasta tuli nähtävyys saarelle saapuville matkailijoille.
Grassmannin luvut
Grassmannin luvut tai Grassmannin muuttujat ovat luonnollisista luvuista poiketen ei-vaihdannaisia eli ei-kommutoivia lukuja. Grassmannin luvuille pätee: A×B = −B×A. Luvut on nimetty saksalaisen matemaatikon Hermann Grassmannin mukaan.
Litulaukat
Litulaukat (Alliaria) on ristikukkaiskasvien (Brassicaceae) heimoon kuuluva kasvisuku. Sukuun luetaan nykyisin kuuluvaksi kolme lajia. Sukuun on kuvattu aikojen kuluessa monia muitakin lajeja, mutta ne on sittemmin todettu samoiksi jonkin jo aiemmin kuvatun lajin kanssa.
Litulaukat ovat kaksivuotisia ruohovartisia kasveja. Niiden varret ovat pystyjä, lähes kaljuja sekä haarattomia tai haarovia. Lehdet ovat suuria, herttamaisia, lähes kaljuja sekä saha- tai mutkalaitaisia. Litulaukkojen kukat ovat yksittäin tai runsashaaraisissa tertuissa. Kukkien terälehdet ovat valkoiset ja verholehdet ulkonevat. Emien vartalot ovat lyhyitä. Lidut ovat 4–6 cm pitkiä, kapeita ja nelikulmaisia.
Sunda
Sunda tarkoittaa seuraavia asioita:
Litulaukat
Litulaukoille tyypillistä on valkosipulimainen tuoksu, joka nousee voimakkaimmin esiin kasvia hienonnettaessa. Litulaukkojen (Alliaria) suvun tieteellinen nimikin on juonnettu laukkojen (Allium) suvun tieteellisestä nimestä. Litulaukat eivät kuitenkaan ole kovin läheistä sukua laukoille, sillä ne kuuluvat eri luokkiin; litulaukat ovat kaksisirkkaisia ristikukkaiskasveja ja laukat ovat yksisirkkaisia sipulikasveja.
Sunda
Katso myös
Aihepiiriin liittyvät myös
Litulaukat
Suvun lajeista Suomessa ja Ruotsissa tavataan ainoastaan yhtä: rohtolitulaukkaa eli litulaukkaa (Alliaria petiolata). Sitä tavataan Suomessa lähinnä vain Helsingin ja Turun ympäristössä sekä Ahvenanmaalla. Litulaukka on kuitenkin Helsingissäkin melko yleinen.
Aléa (Argolis)
Aléa on Kreikan kylä sekä samanniminen Árgos-Mykínesin kunnan kunnallisyksikkö (Δημοτική Ενότητα Αλέας, Dimotikí Enótita Aléas ja entinen itsenäinen kyläkunta. Se sijaitsee Argoliin alueyksikössä Peloponnesoksen alueella. Koko kunnallisyksikön väkiluku on 660 ja varsinaisen Aléan kylän väkiluku 103 (vuonna 2011).
Aléan kylä sijaitsee noin 74 kilometriä länsiluoteeseen Árgoksen kaupungista. Antiikin aikana nykyisen kylän lähellä sijaitsi Alean kaupunki. Nykyisen kylän alkuperäinen nimi oli Bougiáti (Μπουγιάτι). Se nimettiin uudelleen antiikin aikaisen kaupungin mukaan vuonna 1928. Kylän pääkirkko, joka on rakennettu bysanttilaisella ajalla 1200-luvulla, on omistettu Neitsyt Marialle (Panagía). Aléan kunnallisyksikkö käsittää Árgos-Mykínesin kunnan luoteisosan.
Aléa oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Árgos-Mykínesin kunnaksi yhdessä Achladókampoksen, Árgoksen, Koutsopódin, Lérnan, Lýrkeian, Mykínesin ja Néa Kíoksen kanssa, jolloin se muuttui uuden kunnan kunnallisyksiköksi.
Kunnallisyksikön osat
Aléan kunnallisyksikkö muodostuu seuraavista kyläyhdyskunnista ja asutuksista:
Kyle Turris
Kyle Turris (s. 14. elokuuta 1989 New Westminster, Brittiläinen Kolumbia, Kanada) on kanadalainen uransa päättänyt jääkiekkoilija, joka edusti viimeksi NHL-joukkue Edmonton Oilersia. Turris on pelipaikaltaan keskushyökkääjä. Hänen vahvuuksiinsa kuuluu peliäly, maalintekotaidot, pelinrakentaminen, kahden suunnan pelaaminen ja luistelu. Turrisin heikkouksiin kuuluu fysiikan puute ja ruuhkatilanteiden välttäminen. Hän laukoo oikealta.
Da Realest Guerilla of da Maab
Da Realest Guerilla of da Maab on Dougie Dn nejäs studioalbumi, joka julkaistiin 27. joulukuuta 2010.
Kyle Turris
Pelaajauransa päätettyään Turris on valmentanut BCHL junioriliigan Coquitlam Express joukkuetta.
Seuraura
NHL:n kykyjenetsijäpalvelu listasi Turrisin Pohjois-Amerikassa pelaavista pelaajista ensimmäiseksi koko NHL:n varaustilaisuuteen 2007. Phoenix Coyotes varasi hänet lopulta kolmantena pelaaja yhdysvaltalaisten Patrick Kanen ja James van Riemsdykin jälkeen. Turris siirtyikin kaudeksi 2007–2008 Wisconsinin yliopistojoukkueeseen. Hän oli tehoilla 11+24=35 joukkueen paras pistemies ja syöttäjä. Turris jakoi WCHA:n pistepörssin kahdeksannen sijan Minnesotan yliopiston Blake Wheelerin kanssa ja valittiin sarjan tulokkaiden tähdistökentälliseen. Maaliskuussa 2008 hän teki kolmivuotisen tulokassopimuksen Phoenix Coyotesin kanssa. Turris teki NHL-debyyttinsä jo samana keväänä, jolloin hän pelasi kolme NHL-ottelua tehden yhden syöttöpisteen. Turris pelasi ensimmäisen NHL-ottelunsa 3. huhtikuuta 2008 Dallas Starsia vastaan, jolloin hän sai jääaikaa 19.28 minuuttia ja yhden kahden minuutin jäähyn.
Kaudeksi 2008–2009 Turris siirtyi Phoenix Coyotesin organisaatioon. Hän pelasi tulokaskautensa NHL:ssä ja teki 63 runkosarjaottelussa tehot 8+12=20. Turrisin NHL-uran avausmaali syntyi 12. lokakuuta 2008 vieraissa Anaheim Ducksin Jean-Sébastien Giguèren taakse. Hän pelasi kauden aikana myös kahdeksan AHL-ottelua San Antonio Rampagen riveissä, jossa Turris pelasi kokonaan kauden 2009–2010. Hän oli joukkueen paras syöttäjä ja toiseksi paras pistemies Brett MacLeanin jälkeen tehoilla 24+39=63. Kaudesta 2010–2011 Turris pelasi taas suurimman osan NHL:n puolella.
Lokakuussa 2012 Turris teki työsulun ajan kestävän sopimuksen SM-liigajoukkue Oulun Kärppien kanssa. Hänet hankittiin joukkueeseen ykkössentteriksi Pohjois-Amerikkaan palanneen Jussi Jokisen tilalle. Turris palasi kuitenkin joulukuussa kotimaahansa Kanadaan henkilökohtaisiin syihin vedoten.
Maajoukkueura
Turris pelasi alle 20-vuotiaiden MM-kilpailuissa vuonna 2008, jolloin hän voitti maailmanmestaruuden ja oli Kanadan paras pistemies tehoilla 4+4=8. Turris pelasi myös alle 18-vuotiaiden MM-kilpailuissa vuonna 2007. Hän edusti myös vuonna 2006 Canada Pacificin joukkuetta alle 17-vuotiaiden World Hockey Challengessa ja Canada Westiä alle 19-vuotiaiden World Junior A Challengessa. Turris voitti jälkimmäisestä turnauksesta kultaa, voitti pistepörssin tehoilla 5+6=11 ja valittiin turnauksen arvokkaimmaksi pelaajaksi.
Muuta
Turris pelasi myös 15-vuotiaaksi asti lacrossea, jota hänen isänsä Bruce pelasi ammatikseen.
Helsingin Autoteknillinen Yhdistys
Helsingin Autoteknillinen Yhdistys ry. (Haty) on Suomen vanhin Suomen Autoteknillinen Liitto ry:n jäsenyhdistys. Siinä on noin tuhat jäsentä. Se perustettiin 17.6.1932 nimellä Suomen Autoteknikkojen Yhdistys ry. Nykyiseen muotoonsa yhdistyksen nimi on muuttunut vuoden 1960 aikana. Uuden yhdistyksen säännöt hyväksyttiin 11.10.1932 ja varsinainen toiminta alkoi 26.10.1932. Vuoden 1932 lopussa jäsenmäärä oli 23 maksanutta jäsentä ja uusia jäseniä 25 eli seuraavan vuoden alussa jäseniä oli jo yhteensä 48.
Historia
Yhdistyksen perustamista on kuvattu sen ensimmäisen vuoden toimintakertomuksessa seuraavasti: ''Vuoden alussa heräsi täkäläisissä automiehissä ajatus yhdistyksen perustamisesta, jonka tarkoituksena olisi saattaa paikkakunnan ja lähiseudun autoalalla olevia toimihenkilöitä läheiseen yhteistoimintaan, harjoittaa valistustyötä ja ammatin kehittämistä toimeenpanemalla luentotilaisuuksia, opintokursseja ja elokuvanäytöksiä. Vuoden (1932) lopussa heräsi vielä ajatus autoerikoiskursseista ammattienedistämislaitoksessa yleisten työnjohtajakurssien rinnalle. Tämä toteutuikin vaikka siihen ei saatu erillistä valtion avustusta. Lisäksi yhdistys liittyi Osuusliike Elanto r.l.:n jäseneksi.”
Suomen Autoteknillinen Liitto ry. perustettiin vuonna 1934. Ennen sitä yhdistyksen toiminta oli ulottunut myös Helsingin ulkopuolelle, nyt alettiin toimia enemmän omassa piirissä. Samana vuonna 1934 Haty:yn perustettiin Urheilu- ja Huvitoimikunnat. Jäseniä vuoden lopussa oli 90 sekä yhdeksän kannatusjäsenyritystä. Jäsenmaksu oli tuolloin 85 markkaa joka on nykyrahassa noin 30 euroa. Lisäksi yhdistys perusti paikallisyhdistykset Lahteen ja Mikkeliin.
Vuonna 1942 yhdistyksen toiminta oli sota-ajasta huolimatta kohtalaisen virkeätä. Yhdistys tilasi 13 Suomen Autolehden vuosikertaa Ammattienedistämislaitoksen autokursseille osallistuneille sotainvalideille. ja lahjoitti Helsingin Kansanteatterissa pidetyn viihdytystilaisuuden tuoton Aseveliliitolle jaettavaksi sodan johdosta puutteenalaiseksi joutuneille autoalan perheille.
Väinö Kuusijärvi –rahasto perustettiin 17.11.1977 hänen 80-vuotissyntymäpäivänään ja sen tarkoitus on myöntää stipendejä ja apurahoja autoalan opiskelijoille sekä autoalan kehittämiseksi työskenteleville henkilöille. Vuosien kuluessa yhdistyksen jäsenmäärä ja sen toiminta vakiintui, alan erikoiskoulutustarvetta tulivat täyttämään julkisen puolen koulutukset ja viime aikoina myös maahantuojien ja ketjujen omat koulutukset. Yhdistyksestä ja liitosta onkin muodostunut jäseniensä kautta toimiva koko alan kattava verkosto.
Vuonna 1993 jäsenmäärä nousi yli tuhannen jäsenen ja laski takaisin sen alle vuonna 1998. Vuosituhannen vaihteessa puheenjohtajana toimineen nykyisen Satl:n puheenjohtajan Keijo Mäenpään aikana merkittävimpiä virstanpylväitä olivat Autoalan Pätevöitymisohjelman (APO) idea, opiskelijajäsenien hankinnan tärkeyden korostaminen, Senioritoimikunnan aktivoituminen vuonna 1998, Naistoimikunnan perustaminen vuonna 1999, jäsenluettelon julkaisu vuonna 2000 ja yhdistyksen nettisivujen käyttöönotto. Vuoden 2009 alussa jäsenmäärä oli 896 henkilöjäsentä ja 32 kannatusjäsentä.
Nenätit
Nenätit (Rorippa) on ristikukkaiskasvien (Brassicaceae) heimoon kuuluva kasvisuku. Sukuun kuuluu noin 90 lajia.
Nenätit ovat yksi- tai kaksivuotisia ruohovartisia kasveja. Ne ovat joko kaljuja tai vähäkarvaisia. Nenättien varret ovat haarovia ja kasvutavaltaan pystystä maanmyötäiseen vaihtelevia. Lehdet ovat muodoltaan yhtenäisiä, pariosaisia tai parilehdykkäisiä. Pariosaisten lehtien liuskat ovat hammaslaitaisia ja parilehdykkäisten lehtien lehdykät ehyitä. Kukkien terälehdet ovat keltaisia tai valkoisia.
Ljube
Ljube on venäläinen rockyhtye, joka on tunnettu isänmaallisista kappaleistaan. Yhtyeen musiikki on voimakkaan melankolista. Se yhdistelee aineksia länsimaisesta rockista, venäläisestä kansanmusiikista ja sotilasmusiikista, minkä vuoksi Ljuben luokittelu tietyn tyylin edustajaksi on vaikeaa. Kappaleiden aiheet liittyvät useimmiten alamaailmaan, sotilaselämään ja venäläiseen kansallistunteeseen. Ljube on kuulunut 1990-luvun alusta koko Venäjän suosituimpiin ja menestyksekkäimpiin kokoonpanoihin.
Yhtyeen tuotanto on venäjänkielistä. Ainoan poikkeuksen tekee kappale No More Barricades, joka kertoo "uudelleensyntyneestä" aidosti demokraattiseesta Venäjästä. Kappale julkaistiin Neuvostoliiton romahtamisen jälkeen.
Yhtye on Venäjän presidentin Vladimir Putinin lempiyhtye.
August Weismann
thumb|August Weismann August Friedrich Leopold Weismann (17. tammikuuta 1834 Frankfurt am Main – 5. marraskuuta 1914 Freiburg im Breisgau, Saksa) oli saksalainen evoluutiobiologi. Weismann toimi professorina Freiburgin yliopistossa 1873 – 1912. Hänen merkittävin löytönsä oli perinnöllisyyden paikallistaminen kromosomeihin ja hänet tunnettiin darwinismin vankkumattomana kannattajana.
Sundan kieli
Sunda on austronesialainen kieli. Sitä puhutaan lähinnä Jaavan saarella Indonesiassa. Kieltä puhuu äidinkielenään noin 34 000 000 ihmistä. Se on Indonesian yksi puhutuimmista kielistä ja 14,5 % puhuu sitä. Sunda kuuluu malaijilais-polynesialaisten kielten ryhmään. Kielellä on kolme murretta, jotka ovat bogor, pringan ja cirebon. Priangan on niistä puhutuin. Kieltä on kirjoitettu latinalaisilla aakkosilla 1800-luvun puolivälistä asti. Lisäksi perinteistä sundalaista kirjaimistoa käytetään edelleen mm. katukylteissä ja opetetaan kouluissa. pienoiskuva|Puhuttua sundan kieltä Sunda lasketaan elinvoimaiseksi kieleksi ja sen läheisiä sukulaiskieliä ovat mm. badui ja mundari.
Vokaalit
Lähde:
Konsonantit
Lähde:
NHL 2000
NHL 2000 on EA Sportsin julkaisema ja EA Canadan kehittämä urheilupeli. Peli julkaistiin Windowsille 31. elokuuta 1999. Pelin eurooppalaisessa kansikuvassa esiintyi Markus Näslund. Pelissä on myös kaikki sen ajan 28 NHL-joukkuetta.
Trypanosomit
Trypanosomit eli unitautiloisiot (Trypanosoma) on yksisoluisten siimaeläinten suku. Trypanosomit ovat loiseliöitä, jotka elävät eläinten ja ihmisen veressä tai kudoksissa ja aiheuttavat sairauksia, joita kutsutaan yleisnimikkeellä trypanosomiaasi. Trypanosoma brucei aiheuttaa unitautia eli afrikkalaista trypanosomiaasia. Chagas-tautiloisio (Trypanosoma cruzi) puolestaan aiheuttaa Chagasin tautia.
Trypanosomit ovat yksisoluisia eliöitä kooltaan 8-50 μm. Muiden kinetoplastidien tavoin niillä on kinetoplasti-niminen soluelin, joka sisältää niiden mitokondriaalisen DNA:n. Sen lisäksi niillä on liikkumista varten flagella eli siima. Suurin osa trypanosomeista vaatii elinkiertoonsa useamman isäntäeliön, ja ne siirtyvät isäntäeliöstä toiseen vektorin välityksellä.
Lajeja ja alalajeja
Joitakin trypanosomilajeja ja -alalajeja:
Acklingan kirkko
Acklingan kirkko on Ruotsissa Tidaholmin kunnassa sijaitseva kirkkorakennus. Se rakennettiin vuosina 1777–1779 vanhan pienemmän kirkon tilalle, mutta torni on lisätty vasta vuonna 1792. Malliltaan rakennus on pitkäkirkko ja siinä on valkoiseksi rapatut ulkoseinät. Viidestä äänikerrasta koostuvat urut ovat vuodelta 1906.
James Weldon Johnson
thumb|225px|James Weldon Johnson vuonna 1932.
James Weldon Johnson (17. kesäkuuta 1871 – 26. kesäkuuta 1938) oli yhdysvaltalainen kirjailija, kouluttaja, asianajaja, diplomaatti, lauluntekijä ja kansalaisoikeusaktivisti. Johnson muistetaan parhaiten työstään NCAAP-järjestön johdossa. Hän oli järjestön ensimmäinen tummaihoinen johtaja vuosina 1920–1930. Johnson tuli aluksi tunnetuksi kirjailijana ja kirjoitti muun muassa runoja, romaaneja ja kokoelmateoksia.
Johnson oli New Yorkin yliopiston ensimmäinen tummaihoinen professori. Myöhemmin hän toimi luovan kirjallisuuden ja kirjoittamisen professorina Fiskin yliopistossa.
Elämä
Perheen isä toimi luksushotelli St. James Hotelin päätarjoilijana aikana, jolloin Jacksonville oli yksi Floridan ensimmäisiä talvenviettopaikkoja. Tämä innosti Johnsonia opettelemaan käytännön ammatin. Johnson tiesi, että häneen kohdistui suuria odotuksia tummaihoisten oikeuksien edistämisen suhteen.
Johnson muutti veljensä kanssa New Yorkiin osana 1900-luvun alun mustien suurta muuttoliikettä.
Johnson työskenteli nejän vuosikymmenen aikana useissa julkisissa viroissa muun muassa opettajana, diplomaattina ja kansalaisoikeusaktivistina. Vuonna 1904 hän osallistui Theodore Rooseveltin menestyksekkääseen presidentinvaalikampanjaan. Presidentti Roosevelt nimitti Johnsonin Yhdysvaltain konsuliksi Puerto Cabelloon, Venezuelaan vuosiksi 1906–1908. Vuosina 1909–1913 Johnson työskenteli konsulina Nicaraguassa.
Johnson avioitui Grace Nailin kanssa vuonna 1910.
Palattuaan Nicaraguasta New Yorkiin Johnson osallistui Harlemin renessanssiin.
Johnson kuoli vuonna 1938 ollessaan lomalla Mainen Wiscassetissa, kun hänen kuljettamansa auto osui junaan. Johnsonin hautajaisiin Harlemissa osallistui yli 2 000 henkilöä.
Léon Walras
thumb|Léon Walras Marie Esprit Léon Walras (16. joulukuuta 1834 Évreux, Ranska – 5. tammikuuta 1910 Clarens, Sveitsi) oli ranskalainen kansantaloustieteilijä. Walras tutki etenkin hinnanmuodostusta, hintojen tehtävää markkinataloudessa sekä kansantalouden tasapainotilaa. Hänet tunnetaan eräänä modernin rajahyödyn teorian kehittäjistä.
Walras työskenteli koko uransa taloustieteen professorina Sveitsissä Lausannen yliopistossa, josta hän jäi eläkkeelle vuonna 1902. Hän kehitteli itsenäisesti rajahyödyn ideaa lähes samanaikaisesti William Stanley Jevonsin ja Carl Mengerin kanssa, ja häntä pidetään eräänä marginalismin perustajista. Hänen suurimpana saavutuksenaan pidetään kuitenkin nykyään yleisenä tasapainoteoriana tunnettua teoriaa. Walrasin vaikutus oli hänen elinaikanaan suhteellisen vaatimatonta, mutta hänen töistään alkoi tulla tunnetumpia 1930-luvulta alkaen. Taloustieteen historioitsija Mark Blaugin mukaan Walras saattaa olla nykyisin luetuimpia 1800-luvun taloustieteilijöitä David Ricardon ja Karl Marxin jälkeen.
Pohjola Vakuutus
Pohjola Vakuutus Oy (vuosina 2016–2019 OP Vakuutus Oy ) on vuonna 1891 perustettu vakuutusyhtiö ja OP-ryhmän tytäryhtiö.
Pohjola-konserniin kuuluu Pohjola Vakuutuksen lisäksi Baltiassa toimivat Seesam-yhtiöt. Vuonna 2022 Pohjola Vakuutuksen markkinaosuus Suomessa oli 32,6 prosenttia, mikä teki siitä markkinajohtajan.
1891–1969
150px|thumb|Pohjola-vakuutuksen entinen tuotemerkki 150px|thumb|Entinen [[Pohjolan toimitalo|Pohjola-vakuutuksen pääkonttori Helsingin Aleksanterinkadulla]] thumb|100px|Entisen Vakuutusyhtiö Eurooppalaisen logo
Suomalaiskansallinen Pohjola-vakuutus Oy perustettiin vuonna 1891 nimellä Palovakuutus-Osakeyhtiö Pohjola. Myöhemmin nimi vakiintui muotoon Vakuutusosakeyhtiö Pohjola. Muutamaa vuotta myöhemmin sen sisaryhtiöksi perustettiin Tapaturmavakuutus-Osakeyhtiö Kullervo. Pohjola-yhtiön osakkeita alettiin noteerata Helsingin pörssissä vuonna 1912.
Vuonna 1931 ostettiin Vakuutus Oy Imatra-Karjala.
Vuonna 1961 perustettiin Eläkevakuutus-oy Ilmarinen.
1970–1999
Pohjolan kaksi suurinta omistajaa, Suomi-yhtiö ja Salama fuusioituivat Suomi-Salamaksi vuonna 1970, jolloin myös matkavakuutusyhtiö Eurooppalaisesta tuli Pohjolan tytäryhtiö. 1970-luvun puolivälissä Pohjola ja Suomi-Salama muodostivat Pohjola-yhtiöt ja Kullervo fuusioitiin Pohjolaan.
Suomi-yhtiö oli Suomalaisen puolueen lähellä toimivien yhtiö, mikä ajautui nuorsuomalaisten, perustuslaillisten, haltuun. Tämän vuoksi Suomalaisen puolueen kannattajat perustivat itselleen Salama-yhtiön.
Vuonna 1984 vakuutusyhtiö Sampo luopui omistuksestaan eläkevakuutusyhtiö Ilmarisesta ja siitä tuli Pohjolan tytäryhtiö. 1988 Pohjola sopi ristiinomistuksesta ruotsalaisen vakuutusyhtiö Skandian kanssa.
Vuonna 1997 Pohjola ja Eesti Ühispank ostivat virolaiselta vakuutusyhtiö Seesamilta yhteensä 70 prosenttia henkivakuutusyhtiö Seesam-Lifestä. Suomi-yhtiö myi henkivakuutusyhtiönsä Salaman Pohjolalle, jolloin muodostui Pohjola-Yhtymä.
Vuonna 1999 Merita Pankki myi Kansallis Osake-Pankin myötä saamansa Pohjolan osakkeet Skandialle. Pohjola liittyi Skandian ja Storebrandin muodostamaan pohjoismaiseen vakuutusyhtiö Ifiin. Vielä samana vuonna Skandia myi Pohjolan osakkeensa edelleen Sampo-Leonialle (ent. ja nyk. Sampo), joka sai määräysvallan Pohjolan yhtiökokouksessa. Suomi-yhtiö puolestaan myi pääosan omista Pohjolan osakkeistaan Ilmariselle ja Osuuspankkiryhmälle, joista tuli toinen pääomistaja.
2000–
Sampo-Leonia myi Pohjolan osakkeensa Suomi-yhtiölle ja Ilmariselle vuonna 2000. Samalla Pohjola irrottautui If-yhteistyöstä. Vuonna 2001 henkivakuutusyhtiö Pohjolan myytiin Suomi-yhtiölle. Pohjolan, Ilmarisen, Suomi-yhtiön ja Osuuspankkiryhmän yhteistyö päättyi, Pohjola osti A-vakuutuksen ja Conventum Oyj fuusioitiin Pohjolaan. Pohjola aloitti yhteistyön Säästöpankkien kanssa 2002.
Pohjola palasi henkivakuutusliiketoimintaan vuonna 2004 perustamalla Henkivakuutusosakeyhtiö Pohjolan. Yhtiön vakuutuskanta saatiin Suomi-yhtiöltä arvoltaan noin 1,2 miljardin euroa. Samalla Pohjolan ristiinomistus Suomi-yhtiön ja Ilmarisen kanssa purettiin.
Syksyllä 2005 OKO (nykyinen OP Yrityspankki) ilmoitti ostavansa enemmistön Pohjola-yhtymä Oyj:n osakkeista ja vakuutuskonsernista tuli pankin tytäryhtiö. Yhteensä yli 2 miljardin euron kauppa on ollut suurimpia Suomessa tapahtuneita yrityskauppoja. Pohjola-yhtymän osakkeiden noteeraus Helsingin Pörssissä päättyi vuonna 2006. Pohjola-yhtymä sulautui emoyhtiöönsä joulukuussa 2006 ja jatkoi toimintaa Pohjola Vakuutus Oy:nä.
Vuonna 2007 tulos ennen veroja oli 181 miljoonaa euroa. Pohjola liittyi osaksi K-ryhmän K-Plussa -kanta-asiakasohjelmaa keväällä 2007.
Huhtikuussa 2016 Pohjola Vakuutus Oy muutti nimekseen OP Vakuutus Oy. Nimi oli käytössä vuoteen 2019 asti.
Organisaatio
Pohjolan vahinkovakuutustoiminnassa on kaikkiaan 295 konttoria, joista 279 toimii samoissa tiloissa Osuuspankkien kanssa myös asiamiesten hoitaessa vakuutusasioita. Vuoden 2007 lopussa vahinkovakuutustoiminnassa oli yhteensä 2 247 henkilöä, joista Suomessa 2 023 ja Baltian maissa 224.
Pohjola-konserniin kuuluu Pohjola Vakuutuksen lisäksi Baltiassa toimivat Seesam-yhtiöt.
Pohjola Vakuutuksen toimitusjohtaja on Vesa Aho.
Tuotteet ja markkinat
Henkilöasiakkaille tarjotaan esimerkiksi ajoneuvo-, koti-, terveys-, matka-, eläin- ja henkivakuutuksia. Yritysasiakkaat voivat vakuuuttaa esimerkiksi ajoneuvoja, henkilöstöä, omaisuutta, toimintaa tai vastuuta.
Kritiikkiä
Tammikuussa 2021 uutisoitiin, että Pohjola Vakuutus on irtisanonut yksipuolisesti tuhansia epidemiavakuutuksia yritysasiakkailtaan, koska vakuutusyhtiö ei katsonut epidemiavakuutuksen olevan tarkoitettu kattamaan koronapandemian aiheuttamia menetyksiä. Monet ravintolat haastoivat Pohjola Vakuutuksen tämän vuoksi oikeuteen. Käräjäoikeuden vuonna 2021 tehdyn päätöksen mukaan Pohjola Vakuutuksen tuli korvata koronarajoituksista aiheutuneita vahinkoja. Seuraavana vuonna korkein oikeus kuitenkin kumosi päätöksen eikä Pohjola Vakuutus näin ollen ollut korvausvastuussa ravintoloiden menetyksistä.
Heinäkuussa 2021 Helsingin Sanomat uutisoi Pohjola Vakuutuksen toistuvista lakirikkomuksista liikennevahinkojen käsittelyyn liittyen. Eduskunnan oikeusasiamies oli linjannut joulukuussa 2020, että ”lakisääteisten pakollisten liikennevakuutusasioiden korvauskäsittelyn organisointi ja päätöksen­teko­järjestelmä Pohjolassa on ollut erittäin laaja­mittaisesti epäonnistunut”. Käsittelyajat olivat pidentyneet lakisääteisestä kuukaudesta jopa puoleentoista vuoteen.
Viherkyyhkyt
Viherkyyhkyt (Treron) on kyyhkyjen heimoon kuuluva lintusuku.
Kimia Alizadeh
Kimia Alizadeh Zonouzi (کیمیا علیزاده زنوزی; s. 10. heinäkuuta 1998 Karaj, Iran ) on iranilainen taekwondo-urheilija ja Iranin ainoa olympiamitalistinainen. Hän sai pronssia lajissaan Rion olympialaisissa
Tony Visconti
thumb|right|Tony Visconti Anthony Edward "Tony" Visconti (s. 24. huhtikuuta 1944 Brooklyn, New York, New Yorkin osavaltio, Yhdysvallat) on yhdysvaltalainen musiikkituottaja ja multi-instrumentalisti. Hän myös toisinaan avustaa joko soittaen tai laulaen tuottamillaan levyillä.
Kimia Alizadeh
Alizadeh voitti vuonna 2014 nuorten maailmanmestaruuden 52 kg:n painoluokassa sekä kultaa nuorten olympialaisten 63-kiloisten sarjassa.
Tony Visconti
Merkittäviä Viscontin tuottamia artisteja ovat T. Rex, The Moody Blues, Viscontin entinen vaimo Mary Hopkin, Thin Lizzy, Ralph McTell, Sparks sekä Gentle Giant. Pisimpään ja eniten hän on työskennellyt kuitenkin David Bowien kanssa.
Kimia Alizadeh
Alizadeh saavutti Tšeljabinskin MM-kilpailuissa 2015 pronssia 57 kg:n sarjassa. Hän sai samassa painoluokassa pronssia Rio de Janeiron olympialaisissa 2016. Hävittyään välieräottelussa espanjalaiselle Eva Calvolle pistein 7−8, hän kukisti pronssiottelussa Ruotsin Nikita Glasnovicin 5−1. Seuraavana vuonna hän saavutti Mujun MM-kilpailuissa hopeaa 62-kiloisissa hävittyään loppuottelussa Norsunluurannikon Ruth Gbagbille pistein 9−19. Hän saavutti Aasian-mestaruuskilpailuissa pronssia 62 kg:n sarjassa 2018.
Tony Visconti
Visconti on ollut kolmesti naimisissa, ja hänen toinen vaimonsa oli laulaja Mary Hopkin. Vuonna 1971 solmittu avioliitto päättyi kuitenkin avioeroon vuonna 1981. Viscontin viimeisin avioliitto päättyi eroon vuonna 2000. Toisesta ja kolmannesta avioliitostaan Viscontilla on molemmista yksi poika.
Kimia Alizadeh
Alizadeh poistui Iranista tammikuussa 2020 tuntemattomaan paikkaan vastalauseena Iranin yhteiskunnalliselle tilanteelle. Some-ilmoituksessaan hän sanoi, että hänen voittoaan on käytetty propagandistisesti hyväksi ja häntä on nöyryytetty naisena. Uutislähteiden mukaan hän harjoittelee Alankomaissa.
Alizadeh sijoittui Tokion olympialaisissa vuonna 2021 neljänneksi 57 kg:n sarjassa. Hän osallistui kisoihin pakolaisten olympiajoukkueen väreissä.
Kari Vaijärvi
Kari Väinö Vaijärvi (s. 13. kesäkuuta 1943 Helsinki) on espoolainen nuortenkirjailija ja kirjastonhoitaja. Hän on julkaissut yli 40 teosta, ennen kaikkea lasten- ja nuortenkirjoja, mutta myös runokokoelman ja näytelmiä. Vaijärvi sai tiedonjulkistamisen valtionpalkinnon syyskuussa 2018.
Vaijärven nuorisokirjoissa usein nuoret ratkovat rikoksia historiallisesti aidossa ympäristössä. Tunnetuimpia Vaijärven lastenkirjojen aikuisia hahmoja on salapoliisi Jukka Vihi, josta kertovia kirjoja on kuvittanut Martti Sirola. Vaijärvi on kirjoittanut myös selkokirjoja.
Vaijärvi on palkittu muun muassa valtion nuorisokirjallisuuspalkinnolla (1974), Pirkanmaan Plättä-palkinnolla (1976), Arvid Lydecken -palkinnolla (1977), lastenkulttuurin valtionpalkinnolla (1992) ja Pääskynen-palkinnolla (2010).
Jill Hammersley
Jill Hammersley (o.s. Shirley, myöh. Parker, s. 6. joulukuuta 1951 Carshalton) on brittiläinen, 1970-luvulla ja 1980-luvun alkupuolella menestynyt pöytätennispelaaja. Hän saavutti naisten nelinpelissä MM-pronssia ja voitti kaksi Euroopan-mestaruutta, joista toisen naisten kaksinpelissä ja toisen naisten nelinpelissä. Hammersley voitti Euroopan TOP 12 -turnauksen vuosina 1978, 1980 ja 1981.
MM-mitalit
Lähde:
EM-mitalit
Lähde:
Ilja
Ilja on miehen etunimi, Elia-nimen venäläinen muunnelma. Heprealainen nimi Elia merkitsee Jahve on Jumalani ja tunnetaan Vanhasta testamentista profeetan nimenä.
Suomessa nimi Ilja on Digi- ja väestötietoviraston tietojen mukaan annettu vuoden 2019 loppuun mennessä noin 1140 henkilölle. Iljan nimipäivä on ortodoksisen kalenterin mukaan 20. heinäkuuta, profeetta Elian muistopäivänä, jolloin muun muassa Ilomantsissa vietetään Iljan praasniekkaa.
Jalkapallon maailmanmestaruuskilpailujen 2002 kokoonpanot
Tämä sivu esittelee vuoden 2002 MM-kilpailuiden osallistujajoukkueiden kokoonpanot. Joukkueiden kapteenit on merkitty (c)-merkillä.
Ranska
{| width=100%
Senegal
{| width=100%
As Regret Becomes Guilt
As Regret Becomes Guilt on yhdysvaltalaisen teknisen death metal -yhtye Arsisin kokoelma-albumi. Se sisältää yhtyeen varhaisia demolevytyksiä vuosilta 2001–2002 sekä konserttitallenteita yhtyeen esityksestä Norfolkissa, Virginiassa huhtikuussa 2003.
Markus Kauczinski
Markus Kauczinski (s. 20. helmikuuta 1970) on saksalainen jalkapallovalmentaja ja entinen jalkapalloilija. Joulukuusta 2021 lähtien hän on toiminut Wehen Wiesbadenin päävalmentajana.
Ura
Kauczinskin pelaajaura jäi vaatimattomaksi. Hän pelasi urallaan Fortuna Gelsenkirchenissä ja VfL Bochumin II-joukkueessa. Kauczinski jätti pelaajauransa keskittyäkseen valmennusopintoihin. Hän valmensi ensin Schalken junioreita, kunnes siirtyi vuonna 2001 Karlsruher SC:n juniorivalmentajaksi. Kauczinskin johdolla KSC:n juniorit nousivat alle 19-vuotiaiden Bundesliigaan vuonna 2004.
Kaudella 2012/13 Kauczinski luotsasi KSC:n 3. Ligan mestariksi ja näin seura nousi heti takaisin 2. Bundesliigaan. Kaudella 2014/15 seura sijoittui kolmanneksi ja oli lähellä nousua Bundesliigaan. Nousukarsinnoissa joukkue hävisi Hamburger SV:lle yhteismaalein 3–2, eikä näin noussut pääsarjaan. Kauden 2015/16 jälkeen Kauczinski jätti Karlsruhen ja siirtyi Bundesliiga-seura FC Ingolstadt 04:n päävalmentajaksi. Kauczinskin alaisuudessa Ingolstadt jämähti Bundesliigan häntäpäähän. Seurajohdolle tappioputki oli liikaa ja Kauczinskin pesti päättyi potkuihin marraskuun alussa 2016.
Joulukuun alussa 2017 Kauczinskista tuli 2. Bundesliigassa sijalle 14 vajonneen FC St. Paulin päävalmentaja. Kauczinskin johdolla St. Pauli paransi sarjasijoitustaan kahdella pykälällä ja säilytti paikkansa 2. Bundesliigassa kolmen pisteen turvin. Kaudella 2018/19 St. Pauli taisteli jopa noususta Bundesliigaan ollen parhaimmillaan sarjan kärjessä. Kevätkaudella joukkue alkoi hyytä ja hampurilaisten ollessa sijalla huhtikuun puolivälissä sijalla 6, päätyi seurajohto erottamaan Kauczinskin.
Joulukuussa 2019 Kauczinskista tuli 2. Bundesliigan häntäpäähän vajonneen Dynamo Dresdenin päävalmentaja. Kauczinski ei onnistunut enää pelastamaan Dynamoa putoamiselta 3. Ligaan, mutta hän jatkoi putoamisesta huolimatta päävalmentajana. Vahvan syyskauden jälkeen Dynamon tulokset heikkenivät keväällä ja lopulta neljän voitottoman ottelun putki johti Kauczinskin potkuihin huhtikuussa 2021.
Marraskuussa 2021 Kauczinski teki kesään 2023 ulottuvan sopimuksen Wehen Wiesbadenin kanssa.
Biłgorajin piirikunta
Biłgorajin piirikunta on yksi Lublinin voivodikunnan piirikunnista. Piirikunnan arvioitu väkiluku oli vuoden 2019 lopussa 100 919. Siihen kuuluvat 13 kuntaa ovat Aleksandrów, Biłgoraj, Biszcza, Frampol, Goraj, Józefów, Księżpol, Łukowa, Obsza, Potok Górny, Tarnogród, Tereszpol ja Turobin. vasen|pienoiskuva|220px|Piirikunnan väestöpyramidi 2014. Vuoden 2019 lopussa Biłgorajin piirikunnan asukkaista 50,7 prosenttia oli naispuolisia ja 49,3 prosenttia miespuolisia. Alle 18-vuotiaat muodostivat 17,5 prosenttia piirikunnan väestöstä, työikäiset 61 prosenttia ja eläkeikäiset 21,4 prosenttia väestön keski-iän ollessa 41,9 vuotta. Vuonna 2019 piirikunnassa syntyi 865 lasta. Biłgorajin piirikunnan väkiluvun ennakoidaan pienenevän 80 431 asukkaaseen vuoteen 2050 mennessä.
Kirjanpitäjä
270px|pienoiskuva|Kirjanpitäjä työssään.
Kirjanpitäjä on henkilö, joka ylläpitää tietoa yrityksen tai yhteisön taloudellisesta toiminnasta ja tilasta yksittäisen liiketapahtuman tarkkuudella. Kirjanpitäjä myös seuraa ostovelkoja ja myyntisaamisia sekä niiden suorituksia, toisin sanoen tekee päätelmiä lopullisesta kirjanpidosta. Kirjanpitäjä voi hoitaa kirjanpidon kokonaan manuaalisesti. Nykyään se yleensä kuitenkin toteutetaan ainakin osittain tai kokonaan sähköisen taloushallinnon avulla.
Kirjanpitäjä on koulutukseltaan usein joko merkonomi tai tradenomi. Kirjanpitäjä voi suorittaa myös KLT-tutkinnon, joka on taloushallintoalan asiantuntijatutkinto. Tutkinnon suorittamiseksi hakijalla on oltava riittävä kaupallinen koulutus ja usean vuoden käytännön työkokemus.
Djedkare Isesi
pienoiskuva|Djedkaren nimi [[Abydoksen kuningasluettelossa.]] Djedkare Isesi oli Egyptin faarao, joka hallitsi viidennen dynastian aikana noin 2388 eaa. – 2356 eaa. Djedkaren nimi löytyy faaraon hautakompleksin rakennustöitä valvoneen Senedjemibin hautakammion seinäkirjoituksista. Djedkare mainitaan myös Karnakin kuningasluettelossa. Torinon papyruksen mukaan Djedkare hallitsi 28 vuotta, Manethon mukaan sen sijaan 44 vuotta. Djedkare on haudattu Sakkaran hauta-alueella sijainneeseen pyramidiin. Djedkaren poika prinssi Remkwi oli kruununperijä, mutta hän kuoli ennenaikaisesti, ja Djedkaren jälkeen faaraoksi nousi Unas.
Sinun puolestas elää ja kuolla
'''Sinun puolestas elää ja kuolla. Suomen liput, nationalismi ja veriuhri 1917–1945''' on Tuomas Teporan teos Suomen lipusta. Sen aiheena on Suomen historia itsenäistymisestä sotien päättymiseen Suomen lipun kautta. Teoksessa kerrotaan lippujen asemasta Suomen historiassa kansallisina symboleina ja aatteen kuvaajina.
Teos perustuu Teporan väitöskirjaan Lippu, uhri, kansakunta: ryhmäkokemukset ja -rajat Suomessa 1917–1945 (2011). Se palkittiin vuoden 2011 tiedekirjana. Palkintoraadin arvion mukaan "Tepora onnistuu - - esittämään havainnollisesti kuinka lippuihin liittyvät tunnekokemukset rakentuvat."
Tepora käsittelee teoksessa talvisotaa tarkastelemalla lippuja joukkoliikkeiden ja kansakunnan sosiaalisina symboleina sekä nationalistista uhriajattelua. Kriitikon mukaan Tepora edustaa 2000-luvulla vahvistunutta "uutta sotahistoriaa". Suuntauksen edustajien näkökulma sotaan ei ole vain kenraalien ja poliitikkojen strateginen toiminta, vaan sotaa tutkitaan laajemmin, myös sosiaalisena ja kulttuurisena ilmiönä. Menetelmä hyödyntää sosiologiaa, psykologiasta, antropologiaa ja kirjallisuudentutkimusta. Suuntauksen taustalla on Carolyn Marvinin ja David W. Inglen teoria, jonka mukaan kansallisvaltiota voidaan pitää primitiivisenä heimouskontona, jossa sodassa kuolleet nähdään lipun vaatimina pyhinä uhreina.
Lepers Caress
Lepers Caress on yhdysvaltalaisen teknisen death metal -yhtye Arsisin EP-levy. Se julkaistiin joulukuussa 2012 levymerkillä Scion/Audio Visual.
Veriseerumi
pienoiskuva|Näyteputki sentrifugoinnin jälkeen. Keltainen osa on seerumia. Tumma osa on hyytymistekijöitä ja verisoluja sisältävää sakkaa. Veriseerumi tai vain seerumi on veren kirkas nestemäinen osa, josta puuttuvat verisolut ja pääosa hyytymistekijöistä, kuten fibrinogeeni.
Seerumia saadaan, kun veren annetaan hyytyä täydellisesti. Sitten verisolut ja hyytymistekijöitä sisältävä hyytymä lingotaan sentrifuugilla sakaksi. Sakka on näyteastiassa nesteen eli veriseerumin pohjalla. Seerumi erotetaan sakasta. Seerumista voidaan esimerkiksi mitata joidenkin aineiden pitoisuuksia. Niiden poiketessa normaalipitoisuuksista eli viitearvoista, voidaan henkilöllä ehkä todeta jokin sairaus. Kokeita voidaan tehdä myös veriplasmalle, joka on muuten sama asia kuin seerumi, mutta plasman ei anneta hyytyä, eli siinä ovat hyytymistekijät tallella.
Koostumus
Ihmisen seerumi on pääosin vettä. Desilitrassa ihmisen seerumia on noin 6–8 milligrammaa (mg/dl) proteiineja, joita on satoja erilaisia. Niistä pääosa, 3.5–5 mg/dl, on albumiinia. Seerumissa on monia muitakin aineita, kuten glukoosia (verensokeria), elektrolyyttejä (mm. kalium, kalsium ja natrium) ja hormoneita (mm. kortikotropiini, testosteroni ja D-vitamiinit), joista monille on määritetty viitearvot.
Seerumin edut diagnostiikassa
Kaikkia kokeita ei voida tehdä veriseerumille, eikä kaikkia veriplasmalle. Vaikka jokin koe voitaisiin tehdä kummalla tahansa, voi toisen käyttö olla käytännöllisempää. Plasman ja seerumin lisäksi jotkin mittaukset voidaan tai on pakko tehdä suoraan verestä, kuten verisolujen lukumäärien laskeminen virtaussytometrialla.
Antiseerumi
Antiseerumilla tarkoitetaan veriseerumia, joka sisältää vasta-aineita, jotka kumoavat esimerkiksi jonkin viruksen tai eläimen myrkyn haitallisia vaikutuksia. Antiseerumeita on käytetty lääkkeinä jo 1890-luvulta asti.
Antiseerumeita tuotetaan antamalla jollekin eläimelle ei-tappava määrä esimerkiksi yhtä käärmeen myrkkyä tai monen käärmelajin myrkkyjä. Eläin alkaa myrkkyä saatuaan tuottamaan seerumiinsa myrkyn ainesosiin sitoutuvia vasta-aineita, jotka sitoutumisen kautta estävät myrkyn haitalliset vaikutukset. Eläimen verestä voidaan erottaa tätä antiseerumia. Antiseerumi on monospesifinen tai polyspesifinen riippuen siitä, että tehoaako se vastaavasti yhden vai usean eläinlajin myrkkyä vastaan. Siitä voidaan puhdistaa vasta-aineet erilleen. Nämä voidaan pistää käärmeen pureman ihmisen verenkiertoon, jolloin myrkytys paranee.
Jay’Ton
Jay’Ton (Jonathan Steen) on yhdysvaltalainen rap-artisti. Rap-artisti Trae on Jay’Tonin isoveli. Jay’Ton on S.L.A.B.in ja ABN yhtyeiden alkuperäinen jäsen.
Veriseerumi
Antiseerumi
Antiseerumien kaltaisten vasta-aineiden seosten sijaan lääketieteessä kuitenkin käytetään monissa tarkoituksissa nykyään yhdenlaisia eli monoklonaalisia vasta-aineita, jotka on usein "humanisoitu" eli tehty rakenteellisesti ihmiskehon vasta-aineiden kaltaisiksi. Tällaisilla vasta-aineilla on pienempi haittavaikutusten riski. Antiseerumien haittavaikutusten oireet taas voivat olla akuutteja tai ilmetä vasta noin 5–14 päivän kuluttua. Jälkimmäisessä kyse on ns. seerumitaudista. Oireet ovat allergisen reaktion kaltaisia ja vaihtelevat kutinasta jopa anafylaksiaan. Antiseerumeita on kuitenkin monoklonaalisia vasta-aineita nopeampaa tuottaa. Antiseerumit ovat myös ainoa käytännöllinen hoitokeino esimerkiksi joidenkin käärmeiden myrkkyihin, joissa voi olla satoja eri myrkkyproteiineja. Proteiineista kuhunkin on käytännössä mahdotonta tuottaa monoklonaalinen vasta-aine, joiden seosta voitaisiin käyttää vastamyrkkynä.
McKinney
McKinney on muun muassa seuraavien henkilöiden sukunimi:
Erik Nikkinen
Kaarle Erich Nikkinen (s. 10. helmikuuta 1944 Oulu) on entinen suomalainen nyrkkeilijä.
"Engi" Nikkinen edusti Suomea Méxicon 1968 olympialaisten kevyessä sarjassa (alle 60 kg). Hän hävisi avausottelussaan romanialaiselle Calistrat Cuţoville tuomariäänin 0–5 ja karsiutui jatkosta.
Seuratasolla Nikkinen edusti Oulun Tarmoa. Hän voitti Suomen mestaruuden 60-kiloisten sarjassa vuonna 1968 sekä saavutti SM-hopeaa 63,5-kiloisissa vuonna 1965. Hän voitti TUL:n mestaruuden vuosina 1965 ja 1966.
Erik Nikkinen otteli vuosina 1969–1976 ammattilaisena 21 ottelua, joista hän voitti 18. Hänen poikansa Petri Nikkinen oli maaottelunyrkkeilijä ja SM-mitalisti 1990-luvulla.
Got It By Tha Ton
Got It By Tha Ton on Jay’Tonin esikoisalbumi, joka julkaistiin 13. tammikuuta 2010.
Hatebreeder
Hatebreeder on suomalaisen metalliyhtye Children of Bodomin toinen studioalbumi, joka nauhoitettiin ja julkaistiin vuonna 1999. Se sisältää tunnetut kappaleet "Silent Night, Bodom Night", "Towards Dead End" ja "Downfall". Albumin nimen oli alun perin tarkoitus olla "Towards Dead End", mutta se muutettiin aivan viime hetkellä. Kappaleet "Children of Bodom" ja "Downfall" ovat saatavina myös singleinä.
Lokakuussa 2021 albumin uusintajulkaisu nousi listaykköseksi.
Kondottieeri
pienoiskuva|[[Giovanni Bellinin tuntematonta kondottieeria esittävä maalaus 1400-luvun lopulta. Maalauksen mallina on saattanut olla Bartolomeo d'Alviano.]] Kondottieeri tarkoittaa myöhäiskeskiajan, 1300–1400-lukujen, italialaista palkkasoturipäällikköä , myöhemmin yleisesti palkkasoturia. Nimitys on johdettu italian sanasta condotta ’sopimus’, jonka perusteella kondottieerit lupautuivat toimimaan kaupungin tai feodaaliherran palveluksessa.
Ensimmäiset Italian palkkasoturiarmeijat – joita kutsuttiin yleensä vapaiksi komppanioiksi – koostuivat ulkomaalaisista. Varhaisin perustettiin 1303, ja sen sotilaat olivat katalaaneja, jotka olivat taistelleet etelän sukusodissa. Niin sanottu Suuri komppania perustettiin 1300-luvun puolivälissä. Se koostui pääasiassa saksalaisista ja unkarilaisista sotilaista. Suuri komppania terrorisoi koko Italiaa, tuhoten Romagnaa, Umbriaa ja Toscanaa. Se oli ensimmäisiä palkkasoturijoukkoja, jolla oli selkeä organisaatio ja tiukka käytöskoodi, jotka oli kehittänyt seikkailija Montréal d’Albarno. Italialaiset alkoivat 1300-luvun loppuun mennessä koota omia palkkasoturiarmeijoita, ja pian kondottieerit valloittivat itselleen omat ruhtinaskunnat.
Kondottieerit olivat ammattisotilaita, jotka olivat usein hyvin sivistyneitä ja tunsivat sekä oman aikansa sotataidon että myös roomalaisen ja bysanttilaisen sotataidon ja strategian. He kehittivät keskiajan sotataidon tieteeksi ja kehittivät taktisen taidon huippuunsa.
Koska kondottieerit olivat kurinalaisia, pitkälle koulutettuja ja kalliita joukkoja, taistelut olivat väistämättä tuhoisia sekä voittajalle että häviäjälle. Sotilaat olivat kondottieereille investointeja, joita ei pitänyt haaskata turhan takia, ja siksi sotapäälliköt pyrkivät välttämään kenttätaisteluja ja pikemminkin ahdistamaan vihollisen sellaiseen asemaan, jossa sen huoltoyhteydet katkesivat ja jossa sen asema oli niin epäedullinen, että taisteluun ryhtyminen olisi ollut itsemurha (epäsuora sodankäynti). Tästä on myöhempinä aikoina, varsinkin Niccolò Machiavellin ansiosta, syntynyt mielikuva, että kondottieerit olisivat olleet pelkureita ja välttäneet sotaa ja taistelua; todellisuudessa silloin, kun kondottieerit todella ryhtyivät taisteluun, taistelut olivat hyvin verisiä.
Vastoin yleistä uskomusta kondottieerit eivät vaihtaneet työnantajaa kesken kaiken. Condotta perustui luottamukselle, ja kondottieerille uskottavuus oli kaikki kaikessa. Condottan pettäminen kesken kaiken olisi merkinnyt luottamuksen pettämistä ja murtumista, ja tämän jälkeen uuden condottan solmiminen olisi ollut hyvin vaikeaa.